
Farské oznamy
Dvadsiata piata nedeľa v Cezročnom období – rok A (20. 9. 2026)
	Pondelok
	Sv. Matúša, apoštola a evanjelistu
	18.00

	Utorok
	Sv. Emeráma, biskupa a mučeníka
	7.00

	Streda
	Sv. Pia z Pietrelciny, kňaza
	17.30

	Štvrtok
	
	7.00

	Piatok
	Za biskupa (27. výročie vysviacky)
	18.00

	Sobota
	
	18.00 Oblazov

	Nedeľa
	Dvadsiata šiesta nedeľa v Cezročnom období
	8.00 a 10.30 v altáne pri obecnom úrade



Dnes o 15.00 -17.00 bude misijné zrnko pre deti. V stredu po večernej sv. omši o 18.30 vás srdečne pozývam na stretnutie sa s Božím slovom formou lectio divina, ktoré budeme mávať každé dva týždne. Je otvorené pre všetkých a slúži na budovanie vzťahu s Ježišom a budovanie charakteru pomocou jeho slova.
Po sv. omši je zbierka na kňazský seminár, kde študujú naši bohoslovci, ktorí sa pripravujú za kňazov. 
[bookmark: _GoBack]V sobotu 26.9. o 10:00 sa na biskupskom úrade v Žiline (Jána Kalinčiaka 1) uskutoční stretnutie na tému „Spoločné kráčanie a obnova života farnosti“. Prednášať príde Dr. Ľubomír Martin Ondrášek, laický teológ, rodák z Martina, autor mnohých knižných publikácií, pôsobiaci v USA. Bude rozprávať o vízii, spolupráci a obnove života farských spoločenstiev v kontexte synodálnej cesty a skúseností autora zo zahraničného prostredia. Ak by mal niekto záujem o hľadanie ciest ako šíriť evanjelium, budem rád, keď tam pôjdeme spolu. Program Amoris.
Na budúcu nedeľu 27.9. o 10.30 by sme slávili sv. omšu spolu so združením poľovníkov Zora Kotešová ku cti sv. Huberta pri obecnom úrade. Po sv. omši bude zabezpečené občerstvenie.
Dňa 7.11. v sobotu vás pozývam na farskú púť do Krakova do sanktuária Božieho milosrdenstva a potom by sme si pozreli i historické centrum mesta s jeho katedrálou. Cena púte je 45 eur na osobu. Predpokladaný príchod asi do 21.00hod. Prosím, aby ste sa nahlásili v sakristii do 4.10. Ak by nás nebolo aspoň 40, púť sa neuskutoční.
Sviatosť manželstva chcú prijať Monika Kováčiková pochádzajúca z Kotešovej a Miroslav Hanko pochádzajúci z farnosti Turčianske Teplice. Odporúčame snúbencov do vašich modlitieb.
Ďakujem za vaše modlitby a obety, upratovanie, kvetinovú výzdobu, finančnú podporu našej farnosti, dnes zvlášť všetkým, ktorí akýmkoľvek spôsobom dopomohli k požehnanému prežitiu farského dňa, či už ho podporili finančne alebo materiálne alebo pridaním ruky k dielu, zvlášť chcem poďakovať mojim chalanom za organizáciu a starostlivosť a vám, že ste prijali pozvanie. Taktiež veľmi pekne ďakujem za úpravu zelene okolo kostola. Teším sa tejto spolupráci a je i pre mňa povzbudením a dopomáha mi maťpocitu farskej rodiny a záujmu jeden o druhého. Na budúci týždeň prosím o upratovanie skupinu č. 11. Želám vám peknú nedeľu. Nezabudnite sa pred obedom spoločne ako rodina pomodliť a v týždni si požehnať jeden druhému.
Po dvoch úspešných kurzoch Alfy pre dospelých, plánujem robiť tretí kurz na prelome jesene a zimy. Prosím, aby ste si nad tým porozmýšľali, možno sa popýtali tých čo boli a budem rád, keď to skúsite. Je to séria stretnutí o viere a jej základoch, o poznaní Ježiša novým, zaujímavým interaktívnym spôsobom. Mohla by slúžiť aj ako príprava na birmovku pre dospelých, keby ju chcel niekto prijať.
Od 1. do 7. októbra sa deti z celého sveta opäť spoja v modlitbovej iniciatíve Milión detí sa modlí ruženec. Spoločne budú prosiť za mier a jednotu medzi ľuďmi. ACN Slovensko srdečne pozýva deti i celé rodiny, aby sa pridali k tejto veľkej modlitbovej reťazi. Ruženec sa môžete pomodliť v ktorýkoľvek deň, či už doma, v škole, na stretku alebo vo farnosti. 

